Arch Enemy

Arch Enemy je švédska death metalová kapela založená Michaelom Amottom (1995).

História

Formovanie 
Skupinu v pôvodnej zostave založil Michael Amott (gitara) v roku 1996 spolu s jeho mladším bratom Christopherom Amottom, ku ktorým sa pripojil Johan Liiva (spev) a bubeník Daniel Erlandsson. V roku 1998 bol do skupiny prijatý Martin Bengtsson (basgitara) a Peter Wildoer (bicie) a v tejto novej zostave vydali album Stigmata. Týmto albumom si získali popularitu ako v Európe ako aj v Amerike. Bol to ich prvý album vydávaný celosvetovo.

Burning Bridges 
Daniel Erlandsson sa vrátil späť k bicím v roku 1999. Bol vydaný album Burning Bridges a onedlho za ním aj Burning Japan Live 1999, ktorého predaj mal byť obmedzený len na Japonsko, ale neskôr bol vydaný celosvetovo. Album Burning Bridges znamenal zmenu, bol melodickejší ako predošlé albumy.

S Angelou Gossow 
Johan Liiva bol v roku 2001 požiadaný, aby odišiel od skupiny. Michael Amott usúdil, že Johan nie je primeraný k ostatku skupiny a chcel viac „dynamického“ frontmana. Nahradila ho Angela Gossow, amatérska žurnalistka a death metalová speváčka narodená v Kolíne, od ktorej Michael dostal v tom roku počas jedného interwiev jej demonahrávku. Prvý album po prijatí Angely bol Wages of Sin. V decembri toho istého roku sa zúčastnili „Japan's Beast Feast 2002“, kd e účinkovali aj Motörhead a Slayer.

Album Anthems of Rebellion bol vydaný v roku 2003 a priniesol niektoré inovácie do ich hudobného prejavu, ako je napríklad dvojhlas v skladbe „End of the Line“. V novembri nasledujúceho roku vydala skupina Arch Enemy album Dead Eyes See No Future, ktorý obsahoval aj cover-verzie niektorých piesní od skupín Megadeth, Manowar a Carcass. V júni 2005 skupina dokončila nahrávanie ich šiesteho albumu Doomsday Machine.

V júli 2005 gitarista Christopher Amott opustil kapelu aby sa mohol viac venovať svojmu osobnému životu. Na jeho miesto nastúpil Fredrik Åkesson, ktorého v roku 2007 znovu vystriedal Christopher.

Vydanie ich nového albumu Rise of the Tyrant pre rok 2007 malo predznamenať EP Revolution Begins. EP vyšlo 7. septembra, 2007 a album mal byť vydaný 25. septembra 2007. Cez P2P sa album Rise of the Tyrant dostal už 27. júla, 2007.

Zmena na poste speváčky 
V roku 2014 oznámili Arch Enemy zásadnú zmenu v zostave. Angela Gossow odstúpila z postu speváčky.  V Arch Enemy ale naďalej zostala ako manažérka kapely. Novým hlasom sa stala kanadská speváčka a zakladateľka skupiny The Agonist – Alissa White-Gluz.

Zostava skupiny 
 Michael Amott – gitara, klávesy, niekedy vokály (od roku 1996)
 Jeff Loomis – gitara, klávesy, vokály (od roku 2014)
 Sharlee D'Angelo – basová gitara (od roku 1999)
 Daniel Erlandsson – bicie, klávesy (1996 – 1997, od roku 1999)
 Alissa White-Gluz – spev (od roku 2014)

Bývalí členovia 
 Johan Liiva – spev (1996 – 2001)
 Martin Bengtsson – basová gitara (1997 – 1998)
 Peter Wildoer – bicie (1997 – 1998)
 Dick Lövgren – basová gitara na koncertoch (1999)
 Roger Nilsson – basová gitara na koncertoch (1999 – 2000)
 Gus G. – gitara na koncertoch (2005), ako hosť na sólovku v albume Doomsday Machine (skladba "Taking Back My Soul")
 Fredrik Åkesson – gitara (2005 – 2007)
 Angela Gossow – spev (2000 – 2014)
 Nick Cordle - gitara (2014)
Christopher Amott - gitara, klávesy (1996 - 2005, 2007 - 2012)

Diskografia 
Štúdiové albumy
 1996: Black Earth
 1998: Stigmata
 1999: Burning Bridges
 2001: Wages of Sin
 2003: Anthems of Rebellion
 2005: Doomsday Machine
 2007: Rise of the Tyrant
 2009: The Root of All Evil
 2011: Khaos Legions
 2014: War Eternal
 2017: Will to Power
 2022: Deceivers 
EP
 2002: Burning Angel
 2004: Dead Eyes See No Future
 2007: Revolution Begins
Koncertné albumy
 2000: Burning Japan Live 1999
DVD
 2006: Live Apocalypse
 2008: Tyrants of the Rising Sun
Kompilácie
 2009: ''Manifesto of Arch Enemy

Iné projekty

Externé odkazy 
 oficiálna stránka
 

 
Švédske melodickodeathmetalové hudobné skupiny
Hudobné skupiny z 1996